Den Vest-Sjællandske Avis, 1830-10-23
Jblandt disse Belgier var og saa den bekiendte de Potter tilstæde. Han traadte nu frem med et Glas i Haanden, holdt en Tale, og foreslog at man skulde drikke paa Belgiens Forening med Frankerige. Alle de Franske tang stille. Endelig stod En af dem frem og sagde med almindeligt Bifald: at de havde forsvaret deres egen Frihed, men at de ikke vare berettigede til at blande sig i andre Nationers Anliggender; at det desuden allene efter Constitutionen tilkom Folket igiennem Kamrene og Kongen, at bestemme Frankeriges udenlandske Forhold. Det er begribelgt, at den Erfaringsskole, som det Franske Folk har giennemgaaet, og at en Mands Raad og Exempel som Lafanettes kan i en Tid vedligeholde denne Stemning; men kan det forebygges i Fremtiden at Borgerklassen i Paris vil komme til at regiere over Staden, og Staden igien over Kongen og Kamrene, har man da ikke Grund til at see den Tidspunkt imøde, hvor store indvortes Forvirringer og en Borgerkrig vil udbryde i Frankerige, thi Jntet er farligere for en Stats indvortes Rolighed, end naar en enkelt Stands eller Stads specielle Jnteresse faaer Overhaand i en Stat, Man fortæller at Kongen af England skal ved en Audience han for en Tid siden gav, have sagt følgende Ord: at han havde anvendt alt hvad der stod i hans Magt for at forhindre Carl den 10des og hans Ministres raske og despotiske Foretagender, saavel ved hyppige Forestillinger, som ved eftertrykkelige Jndvendinger. Han havde forudsagt Følgerne deraf, ikke blot i Frankerige men ogsaa i England, og uagtet den sidste Franske Regierings ukloge Fremgangsmaade har mere tient til at befordre hans Jnteresse ind om den havde handlet viselig, saa havde han dog ved alle Leiligh der bestræbt sig for at anbefale Klogskab med Bestyrelsen af de offentlige Anliggender; men det havde stedse været forgiæves. Frankeriges Politik ligger endnu aabenbar for Alles Øine, og han ønsker at England maatte kiende den Bane, han har foreskrevet sig selv; fremfor Alting er den faste Consolidering af den constitutionelle Frihed ham magt paaliggende. – (Dersom at disse Udladelser ere autbentiske, saa maatte man slutte sig til deraf at Englands nærværende Behersker har fattet det Forsæt at forholde sig upartisk og neutral ved den Kamp, som tidligere eller sildigere nødvendig maae udbryde i England, imellem Aristokratiets og de øvrige Statsborgeres Jnterresse, hvorved at det Hannoverske Huus vil under alle mødende Omstændigheder kunne holde sig paa Englands Throne; thi det er høist sandsynligt at vi nærme os stedse meere den Periode, hvori en Parlamentsreform vil finde Sted i England, som enten vil successive blive tilveiebragt ved Magthavernes temporiserende Eftergivelse, eller pludselig blive bevirket ved en revolutionair Begivenhed; men som under alle Omstændigheder vil have til Følge at England vil blive bragt ud af sin nærværende Crisis enten ved en Reduction af Nationalgielden, eller ved en total Forkastelse af den paa Grund af at Folket ikke var regelmæssig repræsenteret dengang den blev creeret. Denne universelle Begivenhed, kan ikke andet end forestaae, og den vil blive at ligne med et Jordskjælv der vil ryste den halve Deel af Jordens Overflade.)